Diari Oficial de la Generalitat Valenciana


Sumari del DOGV 5235, del 06-04-2006 (2006/3817)

ACORD de la Comissió Territorial d'Urbanisme, de 8 de març de 2006, relatiu a la correcció d'error material en l'acord de la Comissió Territorial d'Urbanisme d'aprovació definitiva de l'homologació i el pla parcial del sector PP-1 Saleres a Sella.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5235

Data del DOGV
:   06-04-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/3817


Data del document
:   08-03-2006

Organisme emissor
:   Conselleria de Territori i Habitatge

Tipus de document
:   Acord

Correcció d'errades

 Descriptors 

:   * Sella
    * pla d'urbanisme

ACORD de la Comissió Territorial d'Urbanisme, de 8 de març de 2006, relatiu a la correcció d'error material en l'acord de la Comissió Territorial d'Urbanisme d'aprovació definitiva de l'homologació i el pla parcial del sector PP-1 Saleres a Sella. [2006/F3817]  
Vist l'expedient de referència i basant-se en els següents antecedents i consideracions.  
Primer. L'Ajuntament de Sella, en escrit de data 11 d'abril de 2005, posa de manifest l'existència d'un error material en el contingut de l'Acord de la Comissió Territorial d'Urbanisme de data 28 de setembre de 2004.  
Segon. L'objecte de l'expedient és la correcció d'un error detectat en l'antecedent de fet tercer de l'esmentat acord. On es feia constar que la densitat era de 24 habitatges per hectàrea. Revisat el document tècnic, es comprova que la densitat és de 39,47 habitatges per hectàrea, per la qual cosa cal la rectificació de l'acord en aquests termes.  
Consideracions tecnicojurídiques  
Primera. La tramitació ha sigut conforme al que s'establix en l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Segona. La Comissió Territorial d'Urbanisme és l'òrgan competent per a la rectificació de l'error material en l'acord, de conformitat amb el que disposa l'article 105.2 de la Llei 30/1992, de 26 de novembre, de règim jurídic de les administracions públiques i del procediment administratiu comú.   
Vistos els preceptes legals citats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció que en fa la Llei 4/1999 i la resta de disposicions de general i pertinent aplicació, la Comissió Territorial d'Urbanisme  
Acorda  
1r) Corregir l'error material en l'acord adoptat per la Comissió Territorial d'Urbanisme de 28 de setembre de 2004, d'aprovació definitiva de l'homologació i el pla parcial sector PP-1 Saleres del municipi de Sella.  
2n) Publicar íntegrament el present acord en el Diari Oficial de la Generalitat Valenciana a l'efecte de la seua immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià, i article 65 del Decret 133/2004, de 3 de setembre, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.  
Tot això sense perjudici que puga exercir qualsevol altre recurs o acció que estime oportú.  
Alacant, 8 de març de 2006.. La secretària de la Comissió Territorial d'Urbanisme: Esther Valls Parres.